নবীনগর পৌরসভা

নবীনগর পৌরসভা বাংলাদেশের ব্রাহ্মণবাড়িয়া জেলার অন্তর্গত একটি পৌরসভা।

 আয়তন 
নবীনগর পৌরসভার আয়তন ৪,১৭৬ একর (১৬.৯০ বর্গ কি.মি.)।

 অবস্থান ও সীমানা 
নবীনগর উপজেলার মধ্যাংশে নবীনগর পৌরসভার অবস্থান। এ পৌরসভার পশ্চিমে নবীনগর পশ্চিম ইউনিয়ন, দক্ষিণে শ্রীরামপুর ইউনিয়ন ও ইব্রাহিমপুর ইউনিয়ন, পূর্বে নবীনগর পূর্ব ইউনিয়ন এবং উত্তরে তিতাস নদী ও কৃষ্ণনগর ইউনিয়ন অবস্থিত।

 প্রতিষ্ঠাকাল ও ইতিহাস 
১৯৯৯ সালের ১২ সেপ্টেম্বর নবীনগর উপজেলার নবীনগর পূর্ব, শ্রীরামপুর ও ইব্রাহিমপুর ইউনিয়নত্রয়ের অংশ নিয়ে নবীনগর পৌরসভা প্রতিষ্ঠিত হয়।

 জনসংখ্যা 
বাংলাদেশের জনশুমারি ও গৃহগণনা - ২০২২ অনুযায়ী এ পৌরসভার মোট জনসংখ্যা - ৬৮,২০৪ জন। এর মধ্যে পুরুষ - ৩২,০৩২ জন এবং নারী - ৩৬,১৭২ জন। মোট পরিবার - ১৫,৫৭৯ টি। জনসংখ্যার ঘনত্ব - ৪০৩৫ জন (প্রতি বর্গ কি.মি.)।